Hydref 2022

**Annwyl Rieni,**

**Ynghylch: Eich hawl i ofyn am gyfarfod â Chorff Llywodraethu yr ysgol**

Roedd Deddf Safonau a Threfniadaeth Ysgolion (Cymru) 2013 (y Ddeddf) yn dileu'r gofyniad i gyrff llywodraethu ysgolion gynnal cyfarfod blynyddol â rhieni. Yn lle hynny, cyflwynwyd trefniadau newydd i alluogi rhieni i wneud cais am hyd at 3 chyfarfod mewn unrhyw flwyddyn ysgol â chorff llywodraethu, am faterion sy'n peri pryder iddynt.

Os bydd rhieni'n dymuno defnyddio eu hawliau o dan y Ddeddf i gynnal cyfarfod, bydd angen bodloni 4 amod:

**1.** **Bydd angen i rieni lunio deiseb o blaid cynnal cyfarfod**

Bydd angen i rieni o leiaf 10% o ddisgyblion cofrestredig yr ysgol/30 o ddisgyblion cofrestredig (pa un bynnag yw'r isaf) lofnodi'r ddeiseb. Gallaf ddarparu canllawiau, os gofynnid am hynny, ar sut i lunio deiseb bapur neu electronig. Peidiwch â dechrau deiseb heb gael y canllawiau hyn.

**2. Rhaid galw'r cyfarfod i drafod materion sy'n effeithio ar yr ysgol**

Ni ellir galw'r cyfarfod i drafod materion er enghraifft cynnydd disgyblion unigol, neu i wneud cwyn yn erbyn aelod o staff yr ysgol neu'r corff llywodraethu.

**3. Gall uchafswm o 3 chyfarfod gael eu cynnal yn ystod y flwyddyn ysgol**

Mae'r gyfraith yn caniatáu i rieni ddefnyddio eu hawliau i wneud cais am hyd at 3 chyfarfod â chorff llywodraethu ysgol yn ystod y flwyddyn ysgol.

**4.** **Rhaid bod o leiaf 25 o ddiwrnodau ysgol ar ôl yn y flwyddyn ysgol**

Mae'r gyfraith yn ei gwneud yn amod bod o leiaf 25 o ddiwrnodau ysgol ar ôl yn y flwyddyn ysgol pan ddaw'r ddeiseb i law fel y gellir cynnal y cyfarfod. Mae "diwrnod ysgol" yn golygu diwrnod pan fydd yr ysgol ar agor i ddisgyblion.

Dylid anfon unrhyw ddeiseb sy'n gwneud cais am gyfarfod â chorff llywodraethu yr ysgol hon at Gadeirydd y Corff Llywodraethu yng nghyfeiriad yr ysgol.

Mae rhagor o gyngor ar sut y gall rhieni fynd ati i ofyn am gyfarfod â chorff llywodraethu ar gael ar wefan Llywodraeth Cymru, yma:

<https://llyw.cymru/sites/default/files/publications/2018-03/canllawiau-statudol-ar-gyfer-cyrff-llywodraethu-ysgolion-a-gynhelir-yng-nghymru-ynghylch-y-ddyletswydd-i-gynnal-cyfarfodydd-gyda-rhieni.pdf>

Llofnod

Dyddiad